Lav et referat af nedenstående tekst:

Tekst:
Danmarks første specialmalteri etableres på det nordjyske Børglum Kloster. De danske forbrugere får i nær fremtid mulighed for at nyde smagen af dansk specialmalt leveret af Specialmalteriet. Specialmalteriet er en ny virksomhed, der med afsæt i landbruget vil producere malt både til brygning af specialøl og til produktion af andre kvalitetsfødevarer bl.a. brød og helsekostprodukter. Initiativtagerne er de tre nordjyske landboforeninger: Hobro-Aalborg Landboforening, Vesthimmerlands Landboforening og LandboNord støtter etableringen af virksomheden i fællesskab. Stor import De danske planteavlere leverer allerede store mængder maltbyg til bryggeribranchens basismalt. Men der fremstilles kun få typer malt. I stedet importerer de danske bryggerier betragtelige mængder specialmalt fra lande som Belgien, Tyskland og Storbritannien, hvor planteavlerne møder lempeligere krav til miljø og sporbarhed end de danske landmænd. Specialmalteriet A/S placeres i naturskønne omgivelser på Børglum Kloster med direkte adgang til markerne, hvor råmaterialet til malten produceres. Klosterets ejer, Hans Rottbøll, dyrker allerede noget af det korn, som det kommende specialmalteri vil malte.

Referat:
Lanboforeninger bag ny virksomhed